作者：徐鹿卿
词牌/韵律：贺新郎

paragraphs: 解组轻千里。
趁朝来、风高气爽，波平如砥。
试问馀恩深几许，江阔秋清无底。
看两径、棠阴舞翠。
明月归艎轻似叶，只梅花、香里诗千纸。
端不愧，西江水。
谪仙才气兰亭字。
更清姿雅度，修竹长松标致。
官职几人曾此过，萱草春风谁似。
任彩服、蹁跹娱戏。
去此云霄真一握，算令公、勋业浑馀事。
中书考，从今始。